b'\n_START_ARTICLE_\nVideojoc per a adults\n_START_PARAGRAPH_\nEl terme videojocs per a adults inclou els videojocs er\xc3\xb2tics i els pornogr\xc3\xa0fics i es refereix als "videojocs que tenen l\'objectiu de donar l\'experi\xc3\xa8ncia de desig, amor i plaer sexual"._NEWLINE_Estan disponibles en diverses maquinaris: tel\xc3\xa8fon m\xc3\xb2bil, PSP, Playstation 2, ordinador personal, i altres._NEWLINE_Hi ha videojocs que tenen escenes de sexe com God of War, The Witcher i Mass Effect, i hi ha el videojoc Second Life que permet tindre sexe virtual._NEWLINE_Els videojocs de novel\xc2\xb7les visuals er\xc3\xb2tiques s\'anomenen eroge al Jap\xc3\xb3. I destaquen els videojocs casers anomenats videojocs doujin. Dins el subg\xc3\xa8nere del simulador de cites destaca  el g\xc3\xa8nere de videojoc provinent del Jap\xc3\xb3 bishoujo (que significa en japon\xc3\xa8s xica bonica) que consisteix a interactuar amb xiques boniques (que en la seua majoria s\xc3\xb3n er\xc3\xb2tics) que s\xc3\xb3n adolescents amb personalitats infantils. Destaquen del g\xc3\xa8nere bishojo: Pia Carrot i Lolita Syndrome (publicat per Enix l\'any 1983). S\'ha arribat a estudiar la persist\xc3\xa8ncia del sadisme i la viol\xc3\xa8ncia en aquests jocs. A m\xc3\xa9s hi ha altres subg\xc3\xa8neres del g\xc3\xa8nere de videojocs de simulaci\xc3\xb3 de cites com GxB o otome i BL ("boys\' love") que tamb\xc3\xa9 poden ser er\xc3\xb2tics.\n_START_SECTION_\nHist\xc3\xb2ria\n_START_PARAGRAPH_\nA mitjan d\xc3\xa8cada de 1960 Ken Knowlton i Leon Harmon escanejaren una fotografia d\'una ballarina nua. Supos\xc3\xa0 la introducci\xc3\xb3 de la idea de l\'art fet amb ordinadors. A principis de la d\xc3\xa8cada de 1980 va apar\xc3\xa8ixer Interlude: The Ultimate Experience, el primer programa comercial sobre sexe. Era un programa per a parelles en la qual cadasc\xc3\xba deia el seu estat d\'\xc3\xa0nim i el programa donava instruccions per aconseguir m\xc3\xa9s plaer._NEWLINE_Un any despr\xc3\xa9s Scott Adams\xe2\x80\x99s Adventure International va traure un parell de jocs de tem\xc3\xa0tica sexual. Hi hagu\xc3\xa9 el videojoc de la companyia Mystique per a Atari 2600 anomenat Custer\xe2\x80\x99s Revenge que tractava sobre la violaci\xc3\xb3 d\'una nativa americana i que va vendre la xifra bastant elevada per a aquell temps 80.000 c\xc3\xb2pies. Chuck Benton cre\xc3\xa0 Softporn Adventure, un videojoc d\'aventura textual que Ken Williams public\xc3\xa0._NEWLINE_MacPlaymate \xc3\xa9s probablement el primer videojoc er\xc3\xb2tic. Li segu\xc3\xad Virtual Valerie. Tamb\xc3\xa9 destaca Tomb Raider._NEWLINE_El 1982 va apar\xc3\xa8ixer el primer videojoc pornogr\xc3\xa0fic japon\xc3\xa8s: Naito Raifu. No es veia a color, sin\xc3\xb3 que eren figures buides tenint sexe. Fou desenvolupat per Koei. M\xc3\xa9s tard el mateix any public\xc3\xa0 un altre joc (Danchi Tsuma no Yuwaku), aquest a color, que tingu\xc3\xa9 molt d\'\xc3\xa8xit._NEWLINE_L\'any 1990 Pavel Curtis desenvolup\xc3\xa0 un videojoc en l\xc3\xadnia textual de comunitat virtual. El 1994 un personatge anomenat Mr. Bungle utilitz\xc3\xa0 un subprograma per a controlar altres personatges i els obligava a realitzar actes sexuals._NEWLINE_Des dels primers videojocs pornogr\xc3\xa0fics i no completament pornogr\xc3\xa0fics hi ha hagut en la trama d\'alguns d\'aquests viol\xc3\xa8ncia contra la dona. S\xc3\xb3n exemples: l\'escena de violaci\xc3\xb3 inclosa a Phantasmagoria (1995); a Slaves of the red mansion les xiques s\xc3\xb3n venudes com a esclaves sexuals i s\xc3\xb3n encadenades; la violaci\xc3\xb3 amb tentacles a Fear Effect; les violacions expl\xc3\xadcites a Knights of Xentar; Slap Dap; els jocs per a navegador Slap the booty, Slap the whore i Sim Girl. Als videojocs de hentai el tema central \xc3\xa9s la viol\xc3\xa8ncia sexual contra dones i xiques. Diversos estudis apunten que els videojocs pornogr\xc3\xa0fics causen la trivialitzaci\xc3\xb3 dels abusos sexuals de distints tipus._NEWLINE_A partir de la d\xc3\xa8cada de 2000, alguns desenvolupadors de videojocs estan intentant aconseguir que el p\xc3\xbablic consumidor d\'aquests jocs siga tamb\xc3\xa9 el femen\xc3\xad._NEWLINE_L\'any 2004 Amnistia Internacional denunci\xc3\xa0 diversos videojocs pornogr\xc3\xa0fics que consistien en tortura sexual i abusos similars, els quals eren BENKI KUOSUKO i SOCIOLOTRON, que s\xc3\xb3n de desc\xc3\xa0rrega gratu\xc3\xafta per Internet._NEWLINE_El 2006 l\'alcalde de Roma pretenia prohibir vendre un videojoc de tem\xc3\xa0tica er\xc3\xb2tica._NEWLINE_L\'any 2009 hi hagu\xc3\xa9 una pol\xc3\xa8mica sobre el videojoc Stockholm: An Exploration of True Love perqu\xc3\xa8 el protagonista segresta, assalta sexualment i psicol\xc3\xb2gicament una xica jove amb l\'objectiu expl\xc3\xadcit de fer-li que li afecte la s\xc3\xadndrome d\'Estocolm. Un estudi afirm\xc3\xa0 que en els anys recents la viol\xc3\xa8ncia sexual, l\'incest i les violacions han aparegut m\xc3\xa9s que abans als videojocs i que l\'avan\xc3\xa7 tecnol\xc3\xb2gic la representaci\xc3\xb3 m\xc3\xa9s realista. Amazon prohib\xc3\xad el videojoc Battle raper, Artificial girl i Rapelay per consistir a violar una dona i les seues filles i despr\xc3\xa9s for\xc3\xa7ar-les a avortar._NEWLINE_L\'esc\xc3\xa0ndol pel videojoc RapeLay supos\xc3\xa0 que l\'Organitzaci\xc3\xb3 Japonesa d\'\xc3\x88tica al Programmari d\'Ordinadors prohibira el mateix any la producci\xc3\xb3 i venda de videojocs de simulaci\xc3\xb3 de violaci\xc3\xb3 i prohib\xc3\xad la venda de videojocs japonesos per a adults a fora del pa\xc3\xads._NEWLINE_L\'any 2010 va haver una pol\xc3\xa8mica sobre un videojoc de simulaci\xc3\xb3 anomenat RapeLay que consistia a violar xiques. El mateix any es public\xc3\xa0 una revisi\xc3\xb3 de les investigacions sobre la sexualitzaci\xc3\xb3 dels joves feta per una psic\xc3\xb2loga on afirmava que els jocs qualificats com a per a majors de 18 anys s\xc3\xb3n una fracci\xc3\xb3 xicoteta respecte al total de videojocs al mercat, i d\'aquests els m\xc3\xa9s venuts estan dirigits als adults. Els videojocs per a adults no tenen un gran \xc3\xa8xit comercial. Tamb\xc3\xa9 l\'any 2010 va triomfar al Jap\xc3\xb3 el bishojo er\xc3\xb2tic LovePlus._NEWLINE_La introducci\xc3\xb3 de la cultura japonesa al m\xc3\xb3n occidental ha implicat que els videojocs amb viol\xc3\xa8ncia sexual d\'aquest pa\xc3\xads tamb\xc3\xa9 hi entraren._NEWLINE_Un estudi del 2013 indic\xc3\xa0 que la majoria dels usuaris del lloc web de videojocs per a adults Sex Games Fun eren menors de 18 anys._NEWLINE_Hi ha molts videojocs d\'aquest tipus que agafen l\'est\xc3\xa8tica anime._NEWLINE_Al mercat asi\xc3\xa0tic hi ha molt de triomf en aquests videojocs, en canvi als mercats occidentals hi ha hagut m\xc3\xa9s dificultat._NEWLINE_Els assumptes actuals respecte a aquests videojocs tenen a veure amb la censura._NEWLINE_Steam distribueix versions censurades dels jocs er\xc3\xb2tics que distribueix (com Nekopara vol. 1, Cho Dengeki Stryker, Everlasting Summer, Sunrider: Mask of Arcadius i Huniepop). A\xc3\xa7\xc3\xb2 ha fet que alguns desenvolupadors, com els desenvolupadors del joc Everlasting Summer, permeten la desc\xc3\xa0rrega d\'un peda\xc3\xa7 per llevar la censura i tamb\xc3\xa9 ha implicat que no es venga Coming Out on Top ni Seduce Me. Apple al seu mercat de videojocs iOs tamb\xc3\xa9 \xc3\xa9s estricte a l\'assumpte de la censura. El joc japon\xc3\xa8s Criminal Girls: Invite Only fou tamb\xc3\xa9 fou alterat. Sony, malgrat no llan\xc3\xa7ar videojocs per a adults per principis, ha realitzat la publicaci\xc3\xb3 del videojoc per a PSP Bokudake No Kajitsu, que cont\xc3\xa9 bastanta nuesa. Microsoft inicialment es neg\xc3\xa0 a publicar videojocs d\'adults a la tenda Windows 8 Marketplace i despr\xc3\xa9s ced\xc3\xad. Hi ha un videojoc disponible per a la  Nintendo DS anomenat Chuuka na Janshi Tenho Painyan: Remix que \xc3\xa9s considerat oficialment per a majors de 15 anys que mostra al llarg del joc diverses vegades als personatges femenins amb la roba trencada.\n_START_SECTION_\nPerif\xc3\xa8ric especial\n_START_PARAGRAPH_\nEl videojoc pornogr\xc3\xa0fic Custom Maid 3D que t\xc3\xa9 un maquinari especial anomenat Ju-C Air per jugar a alguns d\'aquests jocs i \xc3\xa9s compatible amb el maquinari de realitat virtual Occulus Rift, caracter\xc3\xadstica que tamb\xc3\xa9 tenen els videojocs pornogr\xc3\xa0fics Wicked Paradise i Virtual Reality Sex Kit. Per a Wii hi haur\xc3\xa0 uns perif\xc3\xa8rics especials._NEWLINE_El perif\xc3\xa8ric VirtualDolls estava en desenvolupat i va es va paralitzar per la demanda excessiva el 2016.'